ການ​ເດີນ​ຂະ​ບວນ​ ຍັງມີ​ຢູ່​ຕໍ່​ມາ ເພື່ອ​ປະ​ທ້ວງ​ ການ​ຄາດຕະກຳ ຊາຍ​ຜິວ​ດຳ​ ທີ່​ບໍ່​ມີ​ອາວຸດ
ມີການ​ເດີນ​ຂະ​ບວນ ຢູ່ຕາມ​ເມືອງ​ໃຫຍ່​ໆ​ ຂອງສະຫະລັດ ລວມທັງ​ໃນ ນະຄອນນິວຢອກ ວໍ​ຊິງ​ຕັນ ​ ຊິຄາ​ໂກ ດີ​ທຣ້ອ​ຍ ແລະ ລອສ ​ແອນ​ຈີ​ແລັສ ໃນວັນເສົາວານນີ້.
ການເດີນຂະບວນໃນທົ່ວສະຫະລັດ ຍັງມີຢູ່ຕໍ່ມາ ໃນວັນເສົາ ວານນີ້ ເພື່ອປະທ້ວງການຄາດຕະກຳຊາຍຜິວດຳທີ່ບໍ່ມີອາວຸດ ໂດຍຕຳຫລວດຜິວຂາວ ທີ່ບໍ່ໄດ້ຖືກກ່າວຟ້ອງ ໃນຂໍ້ຫາກະທຳ ຜິດໃດໆ ໂດຍຄະນະຕຸລາການ ພວກເດີນຂະບວນ ພາກັນ ອອກມາປະທ້ວງ ຕາມເມືອງໃຫຍ່ໆ ລວມທັງໃນ ນະຄອນ ນິວຢອກ ວໍຊິງຕັນ ຊິຄາໂກ ດີທຣ້ອຍ ລອສ ແອນຈີແລັສ ຮີວສຕັນ ແລະ ຊີແອັຕເຕິລ ພວກເດີນຂະບວນປະທ້ວງ ຫຼາຍໆຄົນ ພາກັນນອນລົງກັບພື້ນ ຮ້ານຄ້າໃຫຍ່ໆ ແລະ ຕັນຖະໜົນສາຍຫຼັກຕ່າງໆ ເຮັດຄືຄົນຕາຍ ໃນຂະນະທີ່ພວກເຂົາເຈົ້າຮ້ອງໂຮວ່າ ການປະທ້ວງຢູ່ທາງພາກເໜືອຂອງແຄລິຟໍເນຍ ທີ່ເມືອງ ເບີກກລີ ໄດ້ກາຍເປັນຄວາມ ຮຸນແຮງຂຶ້ນ ເວລາພວກປະທ້ວງໃສ່ໜ້າກາກຈຳນວນນຶ່ງ ໄດ້ປະທະກັບຕຳຫລວດ ແລະ ທຸບກະຈົກລົດຫຼາຍໆຄັນ ແລະ ພາກັນເຂົ້າໄປລັກເອົາເຄື່ອງຢູ່ໃນຮ້ານຄ້າຫຼາຍໆແຫ່ງ ສອງສະຖານີລົດໄຟຂົນສົ່ງແບບວ່ອງໄວ ໄດ້ຖືກປິດລົງ ໃນລະຫວ່າງການກໍ່ຄວາມວຸ້ນວາຍ ດັ່ງກ່າວ ປະທານາທິບໍດີ ບາຣັກ ໂອບາມາ ໄດ້ໃຫ້ຄຳໝັ້ນສັນຍາ ທີ່ຈະແກ້ໄຂອັນທີ່ທ່ານເອີ້ນວ່າ ລະຫວ່າງ ຕຳຫລວດ ແລະ ຊົນກຸ່ມນ້ອຍນັ້ນ ການເດີນຂະບວນປະທ້ວງຫຼ້າສຸດ ເລີ້ມຂຶ້ນໃນວັນພຸດຜ່ານມາ ເວລາ ຄະນະຕຸລາການ ສອບສວນໃນນະຄອນນິວຢອກ ຕັດສິນໃຈບໍ່ກ່າວຟ້ອງ ຕຳຫລວດ Daniel Pantaleo ໃນຂໍ້ຫາຄາດຕະກຳ ດ້ວຍການຮັດຄໍ ທ້າວ Eric Garner ພໍ່ໄວ 43 ປີ ທີ່ມີລູກເຕົ້າ 6 ຄົນນັ້ນ ຢູ່ໃນພາບວີດີໂອ ຂອງການຈັບກຸມທ້າວ Garner ນັ້ນ ສາມາດໄດ້ຍິນສຽງຂອງ ລາວເວົ້າຄ່ອຍໆວ່າ   ໃນຂະນະທີ່ຕຳຫລວດຈັບໂຕໄວ້ຢູ່ກັບພື້ນ ການຕັດສິນດັ່ງກ່າວ ທີ່ໄດ້ປະກາດອອກມາ ເກົ້າມື້ຫຼັງຈາກຄະນະຕຸລາການ ເມືອງເຟີກູສັນ ຂອງລັດມິຊູຣີ ໄດ້ຕັດສິນທີ່ຈະບໍ່ຟ້ອງຮ້ອງ ຕຳຫລວດ Darren Wilson ໃນຂໍ້ຫາຍິງ ທ້າວ Michael Brown ໄວ 18 ປີ ຕາຍ ເມື່ອເດືອນສິງຫາຜ່ານມາ ເຊັ່ນກັນ